# L'art - Llenguatge de Marques

# Katsushika Hokusai

# Versió llarga

## Qui va ser Katsushika Hokusai?

Katsushika Hokusai (活しか北斎) (1760–1849) va ser un pintor i gravador japonès del període Edo, mestre de l'art ukiyo-e (gravats del "món flotant").

És mundialment conegut per la sèrie de gravats Trenta-sis vistes del Mont Fuji (c. 1830-1833), que inclou la seva obra més cèlebre: La gran ona de Kanagawa.

La seva obra va influir enormement en l'art occidental, especialment en l'impressionisme. Va ser un artista molt productiu que va pintar fins a la seva mort als 88 anys.

### Característiques de la seva pintura:

- Ús de línies definides i colors plans.
- Composicions equilibrades inspirades en la natura.
- Innovació tècnica en el gravat i ús del color blau de Prússia.

## Què és l'Ukiyo-e?

Planxa d'impressió ukiyo-e

L'Ukiyo-e és una tècnica tradicional japonesa de gravat en fusta que va florir entre els segles XVII i XIX. Tot i que sovint pot semblar pintura, les obres d'Ukiyo-e no es fan amb pinzells ni traços directes, sinó mitjançant un procés de gravat molt precís.

Primer, l’artista dissenyava la imatge sobre paper. Després, artesans especialitzats tallaven el dibuix en planxes de fusta, una per a cada color. Finalment, es premsaven successivament sobre el paper per obtenir el resultat final. Aquest mètode permetia crear múltiples còpies de la mateixa obra amb una qualitat sorprenent.

## Pintura més rellevant: La gran ona de Kanagawa

La gran ona de Kanagawa - 神奈川沖波裏

Aquesta obra forma part de la sèrie Trenta-sis vistes del Mont Fuji. Mostra una ona gegant a punt d'enfonsar diverses barques, mentre al fons s'albira el Mont Fuji. És un exemple de la fusió entre la bellesa i el perill en la natura japonesa.

### Característiques destacades:

- Ús dramàtic del contrast entre el mar i el Mont Fuji.
- Composició dinàmica i perspectiva influenciada per l'art occidental.
- Simbolisme profund sobre la força de la natura i la fragilitat humana.

Opinió personal: Una de les seves obres més rellevants. Mostra la fragilitat de l’ésser humà en qualsevol situació. Definitivament, me la posaria de fons de pantalla.

## Segona pintura rellevant: Vent suau, matí clar (Fuji vermell)

Vent suau, matí clar (Fuji vermell) - 凱風快晴

Aquesta obra representa el Mont Fuji durant un matí serè, il·luminat pel sol naixent. És un homenatge a la calma i la puresa del Japó, en contrast amb la força de La gran ona.

### Característiques principals:

- Ús de tons càlids i equilibrats per transmetre serenitat.
- Composició simple però harmònica, centrada en el Mont Fuji.

Opinió personal: És una pintura amb molt de taronja, culpa del sol naixent que il·lumina el Mont Fuji. M’agrada.